CELEX: 32011R0189
Language: da
Date: 2011-02-25 00:00:00
Title: Kommissionens forordning (EU) nr. 189/2011 af 25. februar 2011 om ændring af bilag VII og IX til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier  EØS-relevant tekst

26.2.2011   
            
            
               DA
            
            
               Den Europæiske Unions Tidende
            
            
               L 53/56
            
         KOMMISSIONENS FORORDNING (EU) Nr. 189/2011
   af 25. februar 2011
   om ændring af bilag VII og IX til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Forordningen gælder for produktion og markedsføring af levende dyr og animalske produkter og i visse særlige tilfælde for eksport heraf.
            
         
               (2)
            
            
               Der er i kapitel A i bilag VII til forordning (EF) nr. 999/2001 fastsat foranstaltninger til udryddelse, der skal iværksættes i tilfælde af bekræftet forekomst af TSE hos får og geder. I tilfælde af bekræftet forekomst af andre former for TSE end bovin spongiform encephalopati (BSE) hos et får eller en ged består foranstaltningerne til udryddelse i enten nedslagning og fuldstændig destruktion af alle dyr på bedriften eller i nedslagning og fuldstændig destruktion af får, der er genetisk modtagelige over for scrapie på bedriften, og i nedslagning og fuldstændig destruktion af alle geder på bedriften, i og med at der ikke er blevet påvist nogen genetisk resistens over for scrapie hos geder.
            
         
               (3)
            
            
               Det er også fastsat i kapitel A i bilag VII til forordning (EF) nr. 999/2001, at medlemsstaterne kan beslutte at udskyde destruktionen af dyrene i op til fem avlsår, forudsat at visse betingelser er opfyldt. For så vidt angår får og geder, der holdes med henblik på produktion af mælk, der skal markedsføres, kan nedslagningen og destruktionen af dyrene dog højst udsættes i 18 måneder. I forordning (EF) nr. 999/2001 præciseres ikke startdatoen for den af udsættelsen omfattede periode på 18 måneder. Af hensyn til retssikkerheden i forbindelse med EU-lovgivningen er det hensigtsmæssigt at ændre bilag VII til nævnte forordning, så den af udsættelsen omfattede periode begynder på datoen for bekræftelsen af indekstilfældet.
            
         
               (4)
            
            
               I juli 2010 viste de foreløbige resultater af en videnskabelig undersøgelse (2) gennemført af de cypriotiske myndigheder under tilsyn af EU-referencelaboratoriet for TSE desuden, at der måske findes en genetisk resistens over for scrapie hos geder. De endelige resultater af den undersøgelse forventes imidlertid ikke at være tilgængelige før i andet halvår af 2012.
            
         
               (5)
            
            
               Hvis den undersøgelse bekræfter, at der findes resistens over for scrapie, kan det være hensigtsmæssigt fra januar 2013 at ændre forordning (EF) nr. 999/2001 for at undtage geder, der er resistente over for scrapie, fra kravene om nedslagning og fuldstændig destruktion i kapitel A i bilag VII til den forordning. For at undgå unødig nedslagning og fuldstændig destruktion af geder, som vil kunne betragtes som resistente over for scrapie i nær fremtid, er det hensigtsmæssigt at forlænge udsættelsen af nedslagning og fuldstændig destruktion af disse dyr på bedrifter, hvor dyr holdes med henblik på produktion af mælk, der skal markedsføres, i en periode, der slutter 31. december 2012, hvis indekstilfældet blev bekræftet før 1. juli 2011.
            
         
               (6)
            
            
               I bilag IX til forordning (EF) nr. 999/2001 er der fastsat bestemmelser om import til Unionen af levende dyr, embryoner, æg og animalske produkter. I kapitel C i nævnte bilag er der fastsat bestemmelser for import af animalske produkter af kvæg, får eller geder, herunder navnlig gelatine.
            
         
               (7)
            
            
               Det fremgår af artikel 16 i forordning (EF) nr. 999/2001, at gelatine fremstillet af huder og skind af sunde drøvtyggere ikke er underkastet restriktioner, når den markedsføres, i henhold til visse bestemmelser i den forordning. Derfor bør import til Unionen af gelatine fremstillet af huder og skind af sunde drøvtyggere heller ikke være underkastet disse restriktioner.
            
         
               (8)
            
            
               I kapitel D i bilag IX til forordning (EF) nr. 999/2001 er der fastsat bestemmelser for import af animalske biprodukter hidrørende fra kvæg, får eller geder og forarbejdede produkter fremstillet heraf.
            
         
               (9)
            
            
               Visse animalske biprodukter og afledte produkter, jf. Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (3), udgør ikke nogen risiko for overførsel af TSE til mennesker eller dyr. Derfor bør kravene vedrørende udstedelse af sundhedscertifikat i kapitel D i bilag IX til forordning (EF) nr. 999/2001 ikke finde anvendelse på import af sådanne produkter.
            
         
               (10)
            
            
               Bilag VII og IX til forordning (EF) nr. 999/2001 bør ændres i overensstemmelse hermed.
            
         
               (11)
            
            
               Forordning (EF) nr. 1069/2009 anvendes fra den 4. marts 2011. Af hensyn til klarheden og sammenhængen i EU-lovgivningen bør de ændringer i kapitel D i bilag IX til forordning (EF) nr. 999/2001, som foretages i nærværende forordning, også anvendes fra den dato.
            
         
               (12)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag VII og IX til forordning (EF) nr. 999/2001 ændres som angivet i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Nr. 2), litra b), i bilaget til denne forordning finder anvendelse fra den 4. marts 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. februar 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 147 af 31.5.2001, s. 1.
   
      (2)  http://www.efsa.europa.eu/en/scdocs/scdoc/1371.htm
   
      (3)  EUT L 300 af 14.11.2009, s. 1.
   
      BILAG
      I bilag VII og IX til forordning (EF) nr. 999/2001 foretages følgende ændringer:
      
                  1)
               
               
                  I bilag VII, kapitel A, foretages følgende ændringer:
                  
                              a)
                           
                           
                              Punkt 2.3, litra f), affattes således:
                              
                                          »f)
                                       
                                       
                                          kan en medlemsstat, hvis ARR-allelens frekvens i racen eller på bedriften er lav eller 0, eller hvis det anses for nødvendigt for at undgå indavl, beslutte at udskyde den nedslagning og fuldstændige destruktion af dyrene, der er omhandlet i punkt 2.3, litra b), nr. i) og ii), i en periode på højst fem avlsår efter datoen for bekræftelsen af indekstilfældet, forudsat at der ikke er andre avlsvæddere til stede på bedriften end væddere af ARR/ARR-genotypen.
                                          For så vidt angår får og geder, der holdes med henblik på produktion af mælk, der skal markedsføres, kan nedslagningen og den fuldstændige destruktion af dyrene dog højst udsættes i en periode på 18 måneder efter datoen for bekræftelsen af indekstilfældet, undtagen for så vidt angår geder, hvor nedslagningen og den fuldstændige destruktion kan udsættes til 31. december 2012, hvis indekstilfældet bekræftes før 1. juli 2011.«
                                       
                                    
                        
                              b)
                           
                           
                              Som punkt 2.5 indsættes:
                              
                                          »2.5
                                       
                                       
                                          Indtil den i punkt 2.3, litra b), nr. i) og ii), omhandlede nedslagning og fuldstændige destruktion af dyr har fundet sted — herunder af dyr, hvis nedslagning og fuldstændige destruktion er blevet udsat, jf. punkt 2.3, litra f) — finder bestemmelserne i punkt 3.1, litra a) og b), punkt 3.2 og punkt 3.3, litra a), litra b), første led, og litra d), anvendelse på bedriften/-erne.«
                                       
                                    
                        
            
                  2)
               
               
                  I bilag IX foretages følgende ændringer:
                  
                              a)
                           
                           
                              Kapitel C, afsnit A, affattes således:
                              »AFSNIT A
                              
                              
                                 Produkter
                              
                              Nedenstående animalske produkter af kvæg, får eller geder som defineret i punkt 1.10, 1.13, 1.15, 7.1, 7.5, 7.6, 7.7 og 7.9 i bilag I til Europa-Parlamentets og Rådets forordning (EF) nr. 853/2004 (1) skal opfylde betingelserne i afsnit B, C og D i dette kapitel afhængigt af oprindelseslandets BSE-risikokategori:
                              
                                          —
                                       
                                       
                                          fersk kød
                                       
                                    
                                          —
                                       
                                       
                                          hakket kød
                                       
                                    
                                          —
                                       
                                       
                                          tilberedt kød
                                       
                                    
                                          —
                                       
                                       
                                          kødprodukter
                                       
                                    
                                          —
                                       
                                       
                                          afsmeltet animalsk fedt
                                       
                                    
                                          —
                                       
                                       
                                          grever
                                       
                                    
                                          —
                                       
                                       
                                          gelatine, bortset fra gelatine fremstillet af huder og skind
                                       
                                    
                                          —
                                       
                                       
                                          behandlede tarme.
                                       
                                    
                        
                              b)
                           
                           
                              Kapitel D affattes således:
                              »KAPITEL D
                              
                                 Import af animalske biprodukter hidrørende fra kvæg, får eller geder og forarbejdede produkter fremstillet heraf
                              
                              
                                 AFSNIT A
                              
                              
                                 Animalske biprodukter
                              
                              Dette kapitel gælder for følgende animalske biprodukter og afledte produkter som defineret i artikel 3, nr. 1 og 2, i Europa-Parlamentets og Rådets forordning (EF) nr. 1069/2009 (2), forudsat at det drejer sig om animalske produkter hidrørende fra kvæg, får og geder:
                              
                                          a)
                                       
                                       
                                          afsmeltet fedt fremstillet af kategori 2-materiale, der er beregnet til at blive brugt som organisk gødningsstof eller jordforbedringsmiddel, som defineret i artikel 3, nr. 22, i forordning (EF) nr. 1069/2009, eller råvarer hertil eller mellemprodukter heraf
                                       
                                    
                                          b)
                                       
                                       
                                          ben og benprodukter fremstillet af kategori 2-materiale
                                       
                                    
                                          c)
                                       
                                       
                                          afsmeltet fedt fremstillet af kategori 3-materiale, der er beregnet til at blive brugt som organisk gødningsstof eller jordforbedringsmiddel eller som foder, som defineret i artikel 3, nr. 22 og 25, i forordning (EF) nr. 1069/2009, eller råvarer hertil eller mellemprodukter heraf
                                       
                                    
                                          d)
                                       
                                       
                                          foder til selskabsdyr, herunder tyggepinde og tyggeben
                                       
                                    
                                          e)
                                       
                                       
                                          blodprodukter
                                       
                                    
                                          f)
                                       
                                       
                                          forarbejdet animalsk protein
                                       
                                    
                                          g)
                                       
                                       
                                          ben og benprodukter fremstillet af kategori 3-materiale
                                       
                                    
                                          h)
                                       
                                       
                                          gelatine fremstillet af andet materiale end huder og skind
                                       
                                    
                                          i)
                                       
                                       
                                          kategori 3-materiale og afledte produkter, bortset fra de i litra c) til h) omhandlede, eksklusive:
                                          
                                                      i)
                                                   
                                                   
                                                      friske huder og skin, behandlede huder og skin
                                                   
                                                
                                                      ii)
                                                   
                                                   
                                                      gelatine fremstillet af huder og skind
                                                   
                                                
                                                      iii)
                                                   
                                                   
                                                      fedtderivater
                                                   
                                                
                                                      iv)
                                                   
                                                   
                                                      kollagen.
                                                   
                                                
                                    
                                 AFSNIT B
                              
                              
                                 Krav vedrørende udstedelse af sundhedscertifikat
                              
                              Ved import af animalske biprodukter og afledte produkter hidrørende fra kvæg, får eller geder, der er omhandlet i afsnit A, skal der forelægges et sundhedscertifikat, som godtgør følgende:
                              
                                          a)
                                       
                                       
                                          at det animalske biprodukt eller afledte produkt ikke indeholder og ikke hidrører fra specificeret risikomateriale eller maskinsepareret kød fra knoglerne fra kvæg, får eller geder, at de dyr, som det animalske biprodukt eller afledte produkt hidrører fra, ikke er blevet slagtet efter at være blevet bedøvet ved indsprøjtning af en gas i kraniehulen eller aflivet efter samme metode, og at de ikke er blevet slagtet ved laceration af centralnervevæv ved hjælp af et aflangt stavformet instrument, der føres ind i kraniehulen, eller
                                       
                                    
                                          b)
                                       
                                       
                                          at det animalske biprodukt eller afledte produkt ikke indeholder og ikke er fremstillet af andet materiale fra kvæg, får eller geder end materiale fra dyr, der er født, udelukkende opdrættet og slagtet i et land eller en region, der ved en afgørelse truffet i henhold til artikel 5, stk. 2, er klassificeret som et land eller en region med ubetydelig BSE-risiko.
                                       
                                    Ud over litra a) og b) skal der ved import af animalske biprodukter og afledte produkter som omhandlet i afsnit A, der indeholder mælk eller mejeriprodukter fra får eller geder, der er bestemt til fodring af drøvtyggere, endvidere forelægges et sundhedscertifikat, som godtgør følgende:
                              
                                          c)
                                       
                                       
                                          at de får og geder, som de pågældende produkter hidrører fra, siden fødslen eller i de sidste tre år udelukkende har været holdt på en bedrift, der ikke er omfattet af officielle restriktioner med hensyn til flytning på grund af mistanke om TSE, og som i de sidste tre år har opfyldt følgende krav:
                                          
                                                      i)
                                                   
                                                   
                                                      Bedriften har været undergivet regelmæssig officiel veterinærkontrol.
                                                   
                                                
                                                      ii)
                                                   
                                                   
                                                      Der er ikke diagnosticeret nogen klassiske scrapietilfælde, eller, hvis et klassisk scrapietilfælde er blevet bekræftet:
                                                      
                                                                  —
                                                               
                                                               
                                                                  alle dyr, hos hvilke klassisk scrapie er blevet bekræftet, er slået ned og destrueret, og
                                                               
                                                            
                                                                  —
                                                               
                                                               
                                                                  alle får og geder på bedriften er slået ned og destrueret, bortset fra avlsvæddere af ARR/ARR-genotypen og avlsmoderfår med mindst én ARR-allel og ingen VRQ-allel.
                                                               
                                                            
                                                
                                                      iii)
                                                   
                                                   
                                                      På bedriften er kun indsat får og geder — bortset fra får med prionproteingenotypen ARR/ARR — fra en bedrift, som opfylder kravene i nr. i) og ii),
                                                   
                                                eller
                                       
                                    
                                          d)
                                       
                                       
                                          for så vidt angår animalske biprodukter eller afledte produkter, der skal sendes til en medlemsstat, der er opført i bilaget til Kommissionens forordning (EF) nr. 546/2006 (3), at de får og geder, som de pågældende produkter hidrører fra, siden fødslen eller i de sidste syv år udelukkende har været holdt på en bedrift, der ikke er omfattet af officielle restriktioner med hensyn til flytning på grund af mistanke om TSE, og som i de sidste syv år har opfyldt følgende krav:
                                          
                                                      i)
                                                   
                                                   
                                                      Bedriften har været undergivet regelmæssig officiel veterinærkontrol.
                                                   
                                                
                                                      ii)
                                                   
                                                   
                                                      Der er ikke diagnosticeret nogen klassiske scrapietilfælde, eller, hvis et klassisk scrapietilfælde er blevet bekræftet:
                                                      
                                                                  —
                                                               
                                                               
                                                                  alle dyr, hos hvilke klassisk scrapie er blevet bekræftet, er slået ned og destrueret, og
                                                               
                                                            
                                                                  —
                                                               
                                                               
                                                                  alle får og geder på bedriften er slået ned og destrueret, bortset fra avlsvæddere af ARR/ARR-genotypen og avlsmoderfår med mindst én ARR-allel og ingen VRQ-allel.
                                                               
                                                            
                                                
                                                      iii)
                                                   
                                                   
                                                      På bedriften er kun indsat får og geder — bortset fra får med prionproteingenotypen ARR/ARR — fra en bedrift, som opfylder kravene i litra i) og ii).
                                                   
                                                
                                    
                        
            
         (1)  EUT L 139 af 30.4.2004, s. 55.«
      
         (2)  EUT L 300 af 14.11.2009, s. 1.
      
         (3)  EUT L 94 af 1.4.2006, s. 28.«